Tiimit

Stimuluksessa toimii useita erilaisia tiimejä. Tiimien tarkoituksena on toimia matalan kynnyksen jäsenistöä osallistavana tekijänä. Tiimeihin ei ole pakko sitoutua. Ne olisi kuitenkin hyvä pitää aktiivisena, sillä se helpottaa hallituslaisten elämää huomattavasti. Lisäksi brainstormaamalla syntyy erittäin loistavia ideoita.

Tapahtumatiimi
Tapahtumavastaavat vetävät tätä tiimiä. Tiimin tarkoituksena on ideoida tapahtumia Stimulukselle ja huolehtia niiden toteuttamisesta.

Yritystiimi
Yritysvastaava vetää tätä tiimiä. Tiimin tarkoituksena on ideoida, neuvotella uusia yhteistyökumppaneita Stimulukselle ja jakaa vastuuta sekä tehtäviä yritysvastaavan harteilta. Tiimi on viime vuosina kokoontunut noin kaksi kertaa/vuosi.

Yritystiimin vetäminen on osoittautunut erittäin hankalaksi! Vuonna 2014 tiimiläisiä facebookissa oli useiden kalasteluyritysten jälkeen 11, joista noin kaksi oli aktiivisia. Ruoalla ja kehittymisellä voi motivoida, mutta toistaiseksi se ei ole vaikuttanut tuottavan tulosta.

Tällä hetkellä yksi aktiivinen tiimiläinen lähettelee haalarimerkkejä postimyynnissä. Eli yritysvastaava vastaa rahasta ja muusta viestittelystä asiakkaiden kanssa, jonka jälkeen toimittaa tiedot apulaiselle joka laittaa merkit kuoreen ja tiputtaa postiin. Erittäin hyvä apu.

Pääasiassa muuten yritystiimi on vaan jutustellut silloin tällöin harvakseltaan facebookissa ja miiteissä. Tiimiläiset antavat arvokkaita vinkkejä(tai useimmiten jo käytettyjä vinkkejä) ja niitä kohti yritetään sitten pyrkiä.

Retkeilytiimi
Liikuntavastaava vetää tätä tiimiä. Tiimin tarkoituksena on ideoida ja toteuttaa erilaisia patikointimatkoja Stimulukselle.